স্বানন্দ কিরকিরে

স্বানন্দ কিরকিরে (মারাঠি: स्वानंद किरकिरे; জন্ম ১৯৭২) হলেন একজন ভারতীয় গীতিকার, নেপথ্য সঙ্গীতশিল্পী, চিত্রনাট্যকার, অভিনেতা ও সহকারী পরিচালক। তিনি মারাঠি ও হিন্দি চলচ্চিত্রে কাজ করে থাকেন। কিরকিরে লাগে রাহো মুন্না ভাই (২০০৬) চলচ্চিত্রের "বন্দে মে থা দম" এবং থ্রি ইডিয়টস (২০০৯) চলচ্চিত্রের "বেহতি হাওয়া সা থা ও" গানের জন্য দুইবার শ্রেষ্ঠ গীত বিভাগে জাতীয় চলচ্চিত্র পুরস্কার অর্জন করেন এবং মারাঠি ভাষার চুম্বক (২০১৭) চলচ্চিত্রের অভিনয়ের জন্য শ্রেষ্ঠ পার্শ্ব অভিনেতা বিভাগে জাতীয় চলচ্চিত্র পুরস্কার অর্জন করেন। এছাড়া তিনি পরিণীতা (২০০৫) চলচ্চিত্রের "পিয়ু বলে" গানের জন্য শ্রেষ্ঠ গীতিকার বিভাগে ফিল্মফেয়ার পুরস্কারের মনোনয়ন লাভ করেন। স্বানন্দ কিরকিরে মধ্যপ্রদেশের ইন্দোরে এক মারাঠি ভাষী পরিবারে জন্মগ্রহণ করেন ও বেড়ে ওঠেন। তার পিতা চিন্তামণি এবং মাতা নীলাম্বরী, তারা দুজনেই শাস্ত্রীয় সঙ্গীতজ্ঞ। কিরকিরে বাণিজ্যে স্নাতক ডিগ্রির জন্য দিল্লিতে স্থানান্তরিত হন। ১৯৯৬ সালে তিনি ন্যাশনাল স্কুল অব ড্রামা থেকে স্নাতক সম্পন্ন করেন এবং মঞ্চনাটকে কাজ শুরু করেন। কিরকিরে মঞ্চনাটকে কাজ করা অবস্থায় "বাওরা মান দেখনে চলা" গান লিখেন। সুধীর মিশ্র এই গানটি শোনার পর তার হাজারোঁ খোয়াইশেঁ অ্যায়সি চলচ্চিত্রে ব্যবহারের সিদ্ধান্ত নেন। সঙ্গীত পরিচালক শান্তনু মৈত্র এটি কিরকিরের নিজের কণ্ঠেই রেকর্ড করেন। গানটি প্রকাশিত হলে তা জনপ্রিয়তা লাভ করে। চলচ্চিত্রটি মুক্তি পেতে দেরি হলেও গানটি জনপ্রিয়তা অর্জন করে এবং সঙ্গীত কোম্পানি এটি চলচ্চিত্র মুক্তির সময় পুনঃপ্রকাশ করে। এরপর তিনি পরিণীতা (২০০৫) চলচ্চিত্রের "পিয়ু বলে" গানের জন্য শ্রেষ্ঠ গীতিকার বিভাগে ফিল্মফেয়ার পুরস্কারের মনোনয়ন লাভ করেন। তিনি লাগে রাহো মুন্না ভাই (২০০৬) চলচ্চিত্রের "বন্দে মে থা দম" গানের গীত রচনা করেন। এই গানটির জন্য তিনি শ্রেষ্ঠ গীত বিভাগে জাতীয় চলচ্চিত্র পুরস্কার অর্জন করেন থ্রি ইডিয়টস (২০০৯) চলচ্চিত্রের "বেহতি হাওয়া সা থা ও" গানের জন্য তিনি দ্বিতীয়বার শ্রেষ্ঠ গীত বিভাগে জাতীয় চলচ্চিত্র পুরস্কার অর্জন করেন। এছাড়া তিনি এই গানের জন্য শ্রেষ্ঠ গীতিকার বিভাগে আইফা পুরস্কার অর্জন করেন। কিরকিরে ২০১৩ সালে কায় পো ছে! চলচ্চিত্রের গীত রচনা করেন। এই চলচ্চিত্রে "মঞ্জা" গানের জন্য তিনি শ্রেষ্ঠ গীতিকার বিভাগে স্ক্রিন পুরস্কার অর্জন করেন। ২০১৭ সালে তিনি মারাঠি ভাষার চুম্বক চলচ্চিত্রের অভিনয়ের জন্য শ্রেষ্ঠ পার্শ্ব অভিনেতা বিভাগে জাতীয় চলচ্চিত্র পুরস্কার অর্জন করেন। "INTERVIEW – SWANAND KIRKIRE"। স্ক্রিন (ইংরেজি ভাষায়)। ১৩ অক্টোবর ২০০৬। সংগ্রহের তারিখ ২৮ এপ্রিল ২০২০। [স্থায়ীভাবে অকার্যকর সংযোগ] "Nawazuddin and I used to fight a lot: Swanand Kirkire" (ইংরেজি ভাষায়)। দ্য টাইমস অব ইন্ডিয়া। ১৮ ফেব্রুয়ারি ২০১৪। সংগ্রহের তারিখ ২৮ এপ্রিল ২০২০।  "Layered Lives" (ইংরেজি ভাষায়)। দি ইন্ডিয়ান এক্সপ্রেস। ৫ নভেম্বর ২০০৭। ৩ অক্টোবর ২০১২ তারিখে মূল থেকে আর্কাইভ করা। সংগ্রহের তারিখ ২৮ এপ্রিল ২০২০।  "'Mumbai language is complete bhelpuri'"। রেডিফ.কম (ইংরেজি ভাষায়)। ১১ অক্টোবর ২০০৬। সংগ্রহের তারিখ ২৮ এপ্রিল ২০২০।  "Official Clip:Bande Mein tha dum"। ইরোস এন্টারটেইনমেন্ট (ইংরেজি ভাষায়)। ২৯ সেপ্টেম্বর ২০০৬। সংগ্রহের তারিখ ২৮ এপ্রিল ২০২০।  ত্রিপাঠি, শৈলজা (৫ ফেব্রুয়ারি ২০০৯)। "Vocals Beyond the Verbal"। দ্য হিন্দু (ইংরেজি ভাষায়)। সংগ্রহের তারিখ ২৮ এপ্রিল ২০২০।  "57th NATIONAL FILM AWARDS FOR 2009" (PDF)। সংগ্রহের তারিখ ২৮ এপ্রিল ২০২০।  "IIFA Through the Years – IIFA 2011 : Toronto, Canada"। আইফা। ৪ ফেব্রুয়ারি ২০১৮ তারিখে মূল থেকে আর্কাইভ করা। সংগ্রহের তারিখ ২৮ এপ্রিল ২০২০।  "Winners at the Life OK Screen Awards 2014"। দি ইন্ডিয়ান এক্সপ্রেস। ২২ জানুয়ারি ২০১৪। সংগ্রহের তারিখ ২৮ এপ্রিল ২০২০।  "66th National Film Awards" (PDF) (ইংরেজি ভাষায়)। চলচ্চিত্র উৎসব অধিদপ্তর। সংগ্রহের তারিখ ২৮ এপ্রিল ২০২০।  উইকিমিডিয়া কমন্সে স্বানন্দ কিরকিরে সংক্রান্ত মিডিয়া রয়েছে। ইন্টারনেট মুভি ডেটাবেজে স্বানন্দ কিরকিরে (ইংরেজি) বলিউড হাঙ্গামায় স্বানন্দ কিরকিরে